ఇస్లామాబాద్: దక్షిణాసియాలో నెలకొన్న ఆయుధ పోటీలో తాము చేరాలనుకోవడం లేదని పాకిస్థాన్ తేల్చి చెప్పింది. ఇస్లామాబాద్లో గురువారం మిసైల్ టెక్నాలజీ కంట్రోల్ రెజిమ్(ఎంటీసీఆర్) ప్రతినిధుల బృందం సమావేశంలో సీనియర్ అధికారి ఒకరు ఈ విషయాన్ని పేర్కొన్నారు. భారత్ సభ్యదేశంగా ఉన్న ఎలైట్ గ్రూప్లో పాక్ చేరేందుకు ప్రయత్నిస్తోందన్న వార్తలు వస్తున్న నేపథ్యంలో ఆయన వ్యాఖ్యలు ప్రాధాన్యం సంతరించుకున్నాయి. విధ్వంసకర ఆయుధాలను విచ్చలవిడి చేయడాన్ని అడ్డుకోవడంలో పాక్ ఎప్పుడూ ముందుంటుందని విదేశాంగ కార్యాలయ అదనపు కార్యదర్శి తన్సీమ్ అస్లాం తెలిపారు. ఆయుధాల సరఫరాలో పాక్ ఎల్లప్పుడూ అంతర్జాతీయ ప్రమాణాలను పాటిస్తుందన్నారు. దక్షిణాసియాలో ఆయుధాల రేసులో పాక్ ఎప్పటికీ చేరబోదని ఆమె స్పష్టం చేశారు.క్షిపణి సాంకేతికత ఎగమతులను నియంత్రించే 35 దేశాల ఎలైట్ గ్రూప్(ఎంటీసీఆర్)లో గతేడాది భారత్ విజయవంతంగా చేరినప్పటి నుంచి ఆ గ్రూపులో చేరేందుకు పాక్ తన ప్రయత్నాలను ముమ్మరం చేసింది. ఈ విషయంలో పాక్ మిత్రదేశం చైనా మద్దతు ఇస్తున్నప్పటికీ 2004 నుంచి పాక్ దరఖాస్తు పెండింగ్లోనే ఉంది. ఈ క్లబ్లో చేరాలంటే దేశం అణ్వస్త్ర రికార్డును కూడా పరిగణనలోకి తీసుకుంటారు.
islamabad: dakshinaasiyaalo nelakonna aayudha potilo taamu cheralanukovadam ledani pakisthan telchi cheppindi. islamabadlo guruvaram misail technology control rejim(mtcr) pratinidhula brundam samavesamlo seanier adhikari okaru ee vishayaanni perkonnaru. bharat sabhyadesamgaa unna elite grooplo pak cherenduku prayatnistondanna vaartalu vastunna nepathyamlo aayana vyaakhyalu praadhaanyam santarinchukunnaayi. vidhvamsakara aayudhaalanu vichalavidi cheyadaanni addukovadamlo pak eppuduu munduntundani videsaanga kaaryaalaya adanapu kaaryadarsi tanseem aslam telipaaru. aayudhaala sarafaraalo pak ellappuduu antarjaatiiya pramaanaalanu paatistundannaaru. dakshinaasiyaalo aayudhaala resulo pak eppatiki cherabodani aame spashtam chesaru.kshipani saanketikata egamatulanu niyantrinche 35 deshaala elite groop(mtcr)loo gatedadi bharat vijayavantamgaa cherinappati nunchi aa groopulo cherenduku pak tana prayatnaalanu mummaram chesindi. ee vishayamlo pak mitradesam chaina maddatu istunnappatiki 2004 nunchi pak darakhastu pendinglone undi. ee klablo cheralante desham anvastra rikaardunu kuudaa parigananaloki teesukuntaaru.